ນັກຮຽນອະນຸບານ ທີ່ຖືກຈັບເປັນໂຕປະກັນ ຢູ່ມາເລເຊຍ ຖືກປ່ອຍແລ້ວ (ເບິ່ງວີດີໂອ)
ພວກນັກຮຽນອະນຸບານ ມາເລເຊຍ ຖືກປ່ອຍດ້ວຍຄວາມປອດໄພ ຂະນະທີ່ຜູ້ຈັບໂຕປະກັນ ຖືກຍິງບາດເຈັບ
ຕຳຫຼວດມາເຊຍໄດ້ປົດປ່ອຍພວກນັກຮຽນອະນຸບານແລະພວກນາຍຄູເຂົາເຈົ້າຈໍານວນທັງໝົດ 30 ຄົນທີ່ໄດ້ຖືກຈັບເປັນໂຕປະກັນໃນວັນພະຫັດມື້ນີ້ໂດຍຜູ້ຊາຍຄົນນຶ່ງທີ່ມີຄ້ອນຕີເປັນອາວຸດ ຢູ່ທີ່ລັດ Johor ໃນພາກໃຕ້ຂອງມາເລເຊຍ ຕຳຫຼວດໄດ້ຍິງລະເບີດນໍ້າຕາແລະບຸກເຂົ້າໄປໃນຕຶກອາຄານ ຫຼັງຈາກໄດ້ມີການເຈລະຈາແຕ່ບໍ່ ປະສົບຄວາມສຳເລັດ ເປັນເວລາຫຼາຍໆຊົ່ວໂມງ ການປະເຊີນໜ້າກັນໄດ້ສິ້ນສຸດລົງຫຼັງຈາກ ມືປືນຂອງຕຳຫຼວດໄດ້ຍິງຜູ້ຕ້ອງສົງໄສໄດ້ຮັບບາດເຈັບ ໂຕປະກັນທັງໝົດໄດ້ຖືກປ່ອຍໃຫ້ເປັນອິດສະຫຼະດ້ວຍຄວາມປອດໄພ ໜັງສືພິມ Malaysian Star ລາຍງານວ່າຜູ້ຊາຍຄົນນີ້ໄດ້ບຸກເຂົ້າໄປໃນໂຮງຮຽນອະນຸບານ ໂດຍມີຄ້ອນຕີເປັນອາວຸດ ຕຳຫຼວດເວົ້າວ່າລາວໄດ້ຂູ່ວ່າຈະສັງຫານພວກເດັກນ້ອຍຖ້າຄະນະ ເຈລະຈາບໍ່ເອົາປືນໃຫ້ລາວ